Publication: Magyar Közlöny
Issue: MK-2001-80 (Year: 2001, Number: 80)
Era: 1990-2004
Section: és a Nemzeti, etnikai kisebbség iskolai oktatásának irányelve kiadásáról szóló 32/1997. (XI. 5.) MKM rendelete
Paragraph Index: 1412

2001. június. 30. 4.4. Ifjúsági és drogprevenciós programok 4.4.1. Az elsősorban cigány fiatalokat tömörítő és érdekeiket képviselő szervezetek vonatkozásában átfogó szociológiai vizsgálatot kell végezni. Felelős: ifjúsági és sportminiszter Határidő: 2001. szeptember 30. 4.4.2. A felmérés eredménye alapján a magyarországi cigány fiatalok helyzetét felmérő többéves ifjúságkutatási programot kell kidolgozni. Felelős: ifjúsági és sportminiszter Határidő: 2001. november 30. 4.4.3. A szociológiai kutatások eredményei alapján olyan pályázati támogatási rendszert kell kiépíteni, amely figyelembe veszi a cigány fiatalok és szervezeteik sajátosságait. Felelős: ifjúsági és sportminiszter Határidő: 2001. december 31. 4.4.4. A cigányság és a kábítószer-fogyasztás szociológiai összefüggései tárgykörben kutatási programot kell szervezni és lebonyolítani. Felelős: ifjúsági és sportminiszter Határidő: 2001. november 30. 4.4.5. A cigány származású szociális munkásokat be kell vonni az addiktológiai képzésbe, illetve az ilyen tevékenységet végző szolgáltatók működését támogatni és szakmailag segíteni kell. Felelős: ifjúsági és sportminiszter Határidő: 2001. november 30.

Source: https://magyarkozlony.hu/hivatalos-lapok/c27aef8bad888f243e743ce19b7e6aeb0578bc80/dokumentumok/233c18ee3306e46ea81ff8ef04ba00b38343305e/letoltes